Fotosyntese er betegnelsen for levende organismers dannelse af organisk stof fra solenergi og elektromagnetisk stråling. Processen kan også beskrives som levende organismers omdannelse af lysenergi til kemisk energi.
Fotosyntesens råmaterialer er CO og vand, og det er formentlig den vigtigste biologiske proces, da næsten alt liv på Jorden er afhængig af den – direkte eller indirekte. 
Når organiske stoffer dannes, skaber fotosyntesen direkte eller indirekte energigrundlaget for næsten alle økosystemer ved at skaffe dem energi og byggeelementer. Der er fundet bakterielignende mikrofossiler efter organismer, der muligvis havde fotosyntese, og som levede for 3,7 milliarder år siden. ("Læs mere..")
